**รุบอุลคอลี** (อาหรับ: ٱلرُّبْع ٱلْخَالِي) เป็นทะเลทราย (แบบเอิร์ก) ที่ครอบคลุมถึงสามส่วนในภาคใต้ของคาบสมุทรอาหรับ ตัวทะเลทรายเป็นส่วนหนึ่งของทะเลทรายอาหรับ ครอบคลุมพื้นที่ประมาณ 650,000 km2 (250,000 sq mi) (ระหว่างลองจิจูด 44°30′−56°30′ ตะวันออก กับละติจูด 16°30′−23°00′ เหนือ) อยู่ในเขตประเทศซาอุดีอาระเบีย, ประเทศโอมาน, สหรัฐอาหรับเอมิเรตส์ และประเทศเยเมน

รายละเอียด
----------

ที่ราบกรวดที่มีเนินทรายสูงล้อมรอบในรัฐอาบูดาบีน้ำที่อยู่ใต้ระดับพื้นดินที่ชัยบะฮ์ ประเทศซาอุดีอาระเบีย
### ภูมิประเทศ

ทะเลทรายมีความยาว 1,000 กิโลเมตร (620 ไมล์) และกว้าง 500 กิโลเมตร (310 ไมล์) ความสูงของทะเลทรายมีความหลากหลายตั้งแต่ 800 เมตร (2,600 ฟุต) ในทิศตะวันตกเฉียงใต้ถึงระดับน้ำทะเลในทิศตะวันออกเฉียงเหนือ ภูมิประเทศปกคลุมไปด้วยเนินทรายที่สูงถึง 250 เมตร (820 ฟุต) สลับกับทุ่งก้อนกรวดและยิปซัม สีของทรายเป็นสีส้มอมแดงเพราะการมีอยู่ของเฟลด์สปาร์

บางพื้นที่มีทุ่งเกลือกร่อย เช่น พื้นที่อุมมุสซะมีมที่ชายแดนตะวันออกของทะเลทราย อะลี อันนะอีมี รายงานว่าเนินทรายในบริเวณนี้ไถลไม่ได้:213

#### ก้นทะเลสาบ

บริเวณกลางทะเลทรายมีปริมาณของแคลเซียมคาร์บอเนต, ยิปซัม, ดินสอพอง หรือดินเหนียว ในบริเวณที่เคยเป็นทะเลสาบน้ำตื้นที่เคยมีอยู่ในช่วงประมาณ 6,000 ถึง 5,000 ปีกับ 3,000 ถึง 2,000 ปีก่อน ซึ่งเกิดจากฝนมรสุม และมีอยู่แค่ไม่กี่ปี อย่างไรก็ตาม ทะเลสาบในบริเวณตะวันตกเฉียงใต้ของรุบอุลคอลี อยู่ได้นานถึง 800 ปี

มีหลักฐานว่าบริเวณทะเลทราบเป็นที่อยู่ของพืชและสัตว์ตามท้องถิ่น ซึ่งมีฟอสซิลของสัตว์บางชนิด เช่น ฮิปโปโปเตมัส, ควาย และออรอค ในทะเลสาบมีหอยทากขนาดเล็ก, ออสตราคอดส์ และถ้าสภาวะเหมาะสม ก็จะมีหอยน้ำจืดอยู่ด้วย การทับถมของแคลเซียมคาร์บอเนตกับไฟโตลิธ (phytolith) ทำให้พืชกับสาหร่ายเจริญเติบโตได้ดี และมีหลักฐานเกี่ยวกับกิจกรรมของมนุษย์ในช่วง 3,000 ถึง 2,000 ปีก่อน ซึ่งรวมไปถึงอุปกรณ์หินเหล็กไฟ แต่ไม่มีสิ่งหลงเหลือของมนุษย์ที่ถูกค้นพบเลย

### สภาพอากาศ

แคว้นนี้ถูกจัดเป็น "แห้งแล้งอย่างรุนแรง" ด้วยหยาดน้ำฟ้ารายปีโดยทั่วไปน้อยกว่า 35 มิลลิเมตร (1.4 นิ้ว) และความชื้นรายวันโดยเฉลี่ยในเดือนมกราคมอยู่ที่ 52% และในเดือนมิถุนายนถึงกรกฎาคมอยู่ที่ 15% อุณหภูมิสูงสุดรายวันโดยเฉลี่ยในเดือนกรกฎาคมถึงสิงหาคมอยู่ที่ 47 องศาเซลเซียส (117 องศาฟาเรนไฮต์) และถึงจุดสูงสุดที่ 51 องศาเซลเซียส (124 องศาฟาเรนไฮต์) อุณหภูมิต่ำสุดรายวันโดยเฉลี่ยในเดือนมกราคมถึงกุมภาพันธ์อยู่ที่ 12 องศาเซลเซียส (54 องศาฟาเรนไฮต์) ถึงแม้ว่าจะมีบันทึกถึงน้ำค้างแข็งก็ตาม อุณหภูมิสุดขั้วรายวันยังคงเป็นเรื่องที่สำคัญมาก

### ความหลากหลายทางชีวภาพ

บริเวณนี้มีพันธุ์สัตว์จำพวกแมง (เช่น แมงป่อง) กับสัตว์ฟันแทะ ในขณะที่พืชแพร่พันธุ์ทั่วทะเลทราย ถ้าแบ่งตามเขตภูมินิเวศ รุบอุลคอลี จะอยู่ในเขตทะเลทรายอาหรับ เสือชีตาห์เอเชียที่เคยแพร่พันธุ์ในประเทศซาอุดีอาระเบีย สูญพันธ์ไปจากบริเวณนี้ไปแล้ว

### น้ำมัน

ทุ่งน้ำมันชัยบะฮ์ถูกค้นพบในปีค.ศ. 1968 ที่เฆาะวารตอนใต้ ซึ่งเป็นทุ่งน้ำมันที่ใหญ่ที่สุดในโลกที่กินพื้นที่ตั้งแต่บริเวณทางตอนใต้จรดเหนือของรุบอุลคอลี:212,228

ภาพเพิ่มเติม
------------

* ภาพรุบอุลคอลีผ่านทางอวกาศ บนเขตอัลวุสฏอของประเทศโอมานภาพรุบอุลคอลีผ่านทางอวกาศ บนเขตอัลวุสฏอของประเทศโอมาน
* ดวงอาทิตย์ขึ้นในประเทศซาอุดีอาระเบียดวงอาทิตย์ขึ้นในประเทศซาอุดีอาระเบีย

  

รุบอุลคอลี

ดูเพิ่ม
-------

* ร็อมลาตคอลิยะฮ์
* ทรายชัรกียะฮ์ในประเทศโอมาน

หมายเหตุ
--------

1. ↑  การถอดเป็นอักษรโรมันแบบต่าง ๆ ได้แก่ Rub' al Khali, ar-Rubʻ al-Khālī, ar-rubʿ al-ḵālī ตรง *ar-* เป็นการหลอมรวมของคำกำกับนามภาษาอาหรับว่า *al-* ซึ่งอาจถอดเป็นอักษรโรมันว่า *al-*

อ้างอิง
-------

1. ↑  Peter Vincent (2008). *Saudi Arabia: an environmental overview*. Taylor & Francis. p. 141. ISBN 978-0-415-41387-9. สืบค้นเมื่อ 22 August 2010.
2. 1 2 3 4  Clark, Arthur (June 1989). Amdt, Robert (บ.ก.). "Lakes of the Rub' al-Khali". *Saudi Aramco World*. **40** (3): 28–33. ISSN 0003-7567. สืบค้นเมื่อ 22 August 2010.
3. 1 2 3 4 5 6  "Arabian Desert and East Sahero-Arabian xeric shrublands". *Terrestrial Ecoregions*. World Wildlife Fund. สืบค้นเมื่อ 22 August 2010.
4. 1 2  Al-Naimi, Ali (2016). *Out of the Desert*. Great Britain: Portfolio Penguin. p. 211. ISBN 9780241279250.

แหล่งข้อมูลอื่น
---------------

**รุบอุลคอลี** ที่โครงการพี่น้องของวิกิพีเดีย

* หาความหมายจากวิกิพจนานุกรม
* ภาพและสื่อจากคอมมอนส์
* ข้อมูลการเดินทางจากวิกิท่องเที่ยว
* ข้อมูลจากวิกิสนเทศ

* Lost city under the Rub' Al-Khali, Saudi Life.
* Sights & Sounds: The Empty Quarter เก็บถาวร 2007-10-09 ที่ เวย์แบ็กแมชชีน: A National Geographic virtual tour in the Empty Quarter.
* Rub' al-Khali Encyclopædia Britannica
* Clear picture of some of the dunes in the Empty Quarter เก็บถาวร 2007-09-27 ที่ เวย์แบ็กแมชชีน.